31/01/2013 | Administración LocalMunicipal
Sada
Alcaldía
Convocatoria e bases reguladoras do concurso de fotografía “De Entroido en Sada”

ANUNCIO Esta Alcaldía aprobou, mediante o Decreto 93/2013, do 23 de xaneiro, as seguintes bases e convocatoria: “BASES REGULADORAS DO CONCURSO DE FOTOGRAFÍA “DE ENTROIDO EN SADA” 1.–OBXECTO. O Concello de Sada, a través da Concellería de Promoción Económica e Turismo, convoca un concurso de fotografía relacionado co Entroido en Sada. A través desta convocatoria de participación libre, preténdese dinamizar a actividade cultural e reunir un arquivo de imaxes que sirva para promover as tradicionais festas de Entroido no noso municipio.2.–PARTICIPANTES. Persoas maiores de idade. A participación será vía correo electrónico, utilizando a dirección concursos@concellodesada. com.3. INSCRICIÓN.3.1. A inscrición no concurso será gratuíta e realizarase automáticamente enviando un mail á dirección concursos@concellodesada. com coa fotografía ou fotografías presentadas a concurso.3.2. As fotografías presentadas deberán acompañarse dos seguintes datos: Nome e apelidos DNI Dirección postal (optativo) Teléfono de contacto Correo electrónico (si é distinto ó da inscrición). 4.–NORMAS DE PARTICIPACIÓN.4.1. Cada participante poderá enviar ata un máximo de 5 fotografías.4.2. As fotografías deberán ser orixinais e estar relacionadas co Entroido no municipio de Sada.4.3. Nas fotografías presentadas a concurso deberá indicarse o lugar no que foron tomadas, aínda que sexa evidente, e, a ser posible, o ano de realización.4.4. As fotografías presentadas poderán corresponder ó Entroido de 2013 ou a Entroidos anteriores, sen límite de tempo.4.4. As fotografías deberán estar en formato JPG ou PNG. O tamaño máximo admitido será de 2,5 Mb.4.5. Poderán presentarse fotografías antigas dixitalizadas en formato png ou jpg.4.6. A participación supón a autorización expresa ó Concello de Sada para a publicación e utilización das fotografías presentadas en exposicións e/ou publicacións, ben sexa en soporte papel ou ben dixital.5. PRAZOS. O prazo de recepción de fotografías comezará ás 00.00 horas do 19 de xaneiro de 2013 e pecharase ás 00.00 do día 21 de febreiro de 2013.6. XURADO E CRITERIOS.6.1. A proposta da Alcaldía ou de en quén delegue, proporase un xurado composto alomenos por 3 persoas que despois de valorar as fotografías presentadas, emitirá o seu fallo.6.2. O xurado deberá valorar: a) Antigüidade das fotografías recibidas. b) Estética e creatividade dos disfraces. c) Posta en escena. d) Detalles de maquillaxe, máscaras e demais complementos propios do Entroido. e) Orixinalidade. c) A transmisión dunha imaxe festiva e lúdica de Sada.6.3. O xurado, previa xustificación, poderá declarar deserto o concurso.6.4. O xurado poderá descartar do concurso aquelas fotografías que poidan considerarse ofensivas, vexatorias ou de mal gusto.6.5. Aquelas fotografías que non cumpran algunha das bases de participación serán descartadas.7. PREMIOS.7.1. O xurado proporá un gañador, que recibirá un premio (non en metálico), que se corresponderá coa fotografía mellor valorada do concurso.7.2. O xurado, previa xustificación, poderá propor ata un máximo de 2 accesits ou mencións.7.3. A persoa premiada deberá identificarse mediante a presentación do seu D. N. I., e poderá solicitárselle a presentación dun orixinal da fotografía gañadora.7.4. A persoa premiada deberá aportar declaración responsable asegurando cumprir cos requisitos para obter a condición de beneficiario, previstas no ART.13 da Lei 38/2003, xeral de subvencións.8. CONFORMIDADE. Todos os participantes, polo mero feito de selo, aceptan as presentes bases na súa totalidade.” O que se publica para xeral coñecemento. Sada, 23 de xaneiro de 2013. O alcalde Asdo.: Ernesto Anido Varela